 Komandoo, ambaye kwa sasa ndiye kocha wa bondia Francis Cheka wa Morogoro, alitoa kauli hiyo juzi mjini hapa wakati wa mahojiano na waandishi wa habari.Alisema Serikali kama imeutupa mchezo huo na kuzihamishia nguvu zake katika mpira wa miguu.Alisema Serikali ina wajibu wa kuisaidia michezo yote, ikiwemo na ndondi kwani kwa kutumia mchezo huo wataitangaza nchi vizuri kuliko michezo mingine.“Sisi watu wa ‘Boxing’ tunakosa ushirikiano kutoka serikalini, ila naiomba Serikali iliangalie suala hili kwa umakini nadhani hata nyie ni mashuhuda jinsi Cheka na familia ya Matumla wanavyoutangaza mchezo huu,” alisema Komandoo.Komandoo aliwataka vijana kujitokeza ili kuucheza mchezo huo huku akidai ni mchezo usiokuwa na majungu kutokana na kuchezwa na mtu mmoja.“Ndondi ni maandalizi pamoja na kuwa na kipaji tofauti na michezo mingine kama soka ambao mnatakiwa mcheze 11, vijana njooni huku kwani hakuna mizengwe,” alismea kocha huyo.